การรับชำระภาษีบำรุงท้องที่

**สถานที่ / ช่องทางการให้บริการ**

ฝ่ายจัดเก็บรายได้ กองคลัง เทศบาลตำบลเวียง โทร. 053-650803 ต่อ 17 / ติดต่อด้วยตนเอง ณ หน่วยงาน

**ขั้นตอน ระยะเวลา และส่วนงานที่รับผิดชอบ**

1. **การยื่นแบบแสดงรายการเพื่อเสียภาษี** : ให้เจ้าของที่ดินซึ่งมีหน้าที่ต้องเสียภาษี ยื่นแบบแสดงรายการเพื่อเสียภาษี(ภ.บ.ท.5) ณ กองคลัง ฝ่ายจัดเก็บรายได้ กองคลัง เทศบาลตำบลเวียง ทุกรอบระยะเวลา 4 ปี กรณีบุคคลใดเป็นเจ้าของที่ดินขึ้นใหม่ หรือจำนวนเนื้อที่ดินเดิม เปลี่ยนแปลง ให้เจ้าของที่ดินยื่นแบบแสดงรายการที่ดิน ภายใน 30 วัน นับถัดจากวันที่เป็นเจ้าของที่ดินขึ้นใหม่ หรือจำนวนเนื้อที่ดินได้มีการเปลี่ยนแปลง
2. **การชำระเงินค่าภาษี** : ผู้มีหน้าที่เสียภาษีจะต้องชำระเงินค่าภาษีบำรุงท้องที่ ภายในวันที่ 30 เมษายน ของทุกปี
3. **การไม่ยื่นแบบและชำระภาษีภายในกำหนด** : กรณีที่ผู้มีหน้าที่เสียภาษีไม่ยื่นแบบภายในระยะเวลาที่กฎหมายกำหนด จะต้องเสียเงินเพิ่มอีกร้อยละ 10 ของจำนวนเงินค่าภาษี กรณีที่ผู้มีหน้าที่เสียภาษีไม่ชำระภาษีภายในระยะเวลาที่กฎหมายกำหนด จะต้องเสียเงินเพิ่มอีกร้อยละ 2 ต่อเดือน ของจำนวนเงินค่าภาษี

ระยะเวลาดำเนินการ 5 นาที (กรณียื่นครั้งแรก ไม่เกิน 10 นาที)

การลดขั้นตอน 5 นาที

ค่าธรรมเนียม ตามที่กฎหมายกำหนด

**ระยะเวลาเปิดให้บริการ**

เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด)
ตั้งแต่เวลา 08:30 - 16:30 น. (มีพักเที่ยง) กำหนดการยื่นแบบแสดงรายการ (ภ.ป.1) ตั้งแต่วันที่ 1 มกราคม ถึง 31 มีนาคม ของทุกปี

**หลักเกณฑ์ วิธีการ เงื่อนไข (ถ้ามี)
ในการยื่นคำขอ/พิจารณาอนุญาต**

ที่ดินที่ต้องเสียภาษีบำรุงท้องที่ คือ ที่ดินทุกประเภทไม่ว่าจะมีเอกสารสิทธิ์หรือไม่มีเอกสารสิทธิ์ เป็นที่ว่างเปล่าหรือสิ่งปลูกสร้างอยู่หรือไม่ และไม่ว่าจะใช้เพาะปลูก เลี้ยงสัตว์ หรืออยู่อาศัย ให้ผู้อื่นเช่าหรือใช้ประโยชน์เองก็ตาม ที่ดินที่ต้องเสียภาษีบำรุงท้องที่นั้น นอกจากพื้นที่ที่ดินทั่วๆ ไปแล้ว ยังหมายความรวมถึงพื้นที่ที่เป็นภูเขาและแม่น้ำด้วย

**รายการเอกสารหลักฐานประกอบ**

1. หลักฐานแสดงความเป็นเจ้าของกรรมสิทธิ์ เช่น โฉนดที่ดิน น.ส.3, น.ส.2, ส.ค.1 หรืออื่น ๆ
2. ใบเสร็จรับเงินครั้งสุดท้ายที่เคยชำระภาษีฯ ไว้
3. สำเนาทะเบียนบ้านและสำเนาบัตรประจำตัวประชาชน หรือบัตรข้าราชการ รัฐวิสาหกิจ
4. หนังสือแจ้งจากสำนักงานเทศบาลตำบลเวียง
5. การชำระภาษีอาจชำระโดย
5.1. เงินสด ชำระที่กองคลัง สนง.เทศบาลตำบลเวียง
5.2. ตั๋วแลกเงินธนาคาร หรือเช็คที่ธนาคารรับรอง โดยการสั่งจ่ายในนาม "เทศบาลตำบลเวียง"